cyanic-selkie/wikianc huggingface dataset:
পিঞ্চবেক (সংকর ধাতু)
পিঞ্চবেক (সংকর ধাতু) হল পিতলের একটি রূপ। তামা এবং দস্তা র মিশ্রণে তৈরি হয় পিতল। পিঞ্চবেক সংকর ধাতু তে তামা এবং দস্তা এমন ভাবে মেশানো হয় যাতে এটি দেখতে সোনা র মতো লাগে। এই সংকর ধাতুটি আঠারো শতকের গোড়ার দিকে লন্ডনের ঘড়ি নির্মাতা ক্রিস্টোফার পিঞ্চবেক আবিষ্কার করেছিলেন। সেই সময় কেবল ১৮ ক্যারেট মানের সোনার গয়না বিক্রি হতো, যা অনেক সাধারণ মানুষের নাগালের বাইরে ছিল। পিঞ্চবেকের বিকাশের ফলে সাধারণর মানুষেরা সোনার গহনার সাধ মেটাতে পিঞ্চবেক দিয়ে তৈরি গয়না কিনতেন। সেইসময় সাধারণ কোচগাড়িতে যেখানে চুরির সম্ভাবনা রয়েছে, সেখানে পিঞ্চবেকের গহনা ব্যবহার করা হত। ১৮শ শতকের তিরিশের দশক পর্যন্ত ক্রিস্টোফার পিঞ্চবেক এবং তার অনুগামীরা আসল পিঞ্চবেক তৈরি করেছিলেন। পরে অসাধু স্বর্ণকারেরা পিঞ্চবেককে সোনা হিসাবে বাজারে ছেড়ে দিয়েছিল। বছরের পর বছর ধরে পিঞ্চবেক সংকর ধাতুর তৈরি গয়না সস্তা নকল সোনার গয়না হিসাবে চলে আসছে। বর্তমানে স্বর্ণকারদের উপর নির্ভর করে, গয়নাটি আসল পিঞ্চবেক, নাকি ধাতুর উপর পিঞ্চবেকের প্রলেপ। সাধরণভাবে ধাতুর প্রলেপ দেওয়া বস্তুকে গিল্ট ধাতু বলে।
উনিশ শতকের দ্বিতীয়ার্ধে পিঞ্চবেকের ব্যবহার একেবারেই কমে যায়। এর পরিবর্তে কম ক্যারেটযুক্ত সোনার চল বাড়ে। ১৮৫৪ সালে কম ক্যারেটযুক্ত সোনার গয়নাকে বৈধতা দেওয়া হয়েছিল।
পিঞ্চবেক সংকর ধাতুতে সাধারণত শতকরা ৮৯ ভাগ তামা এবং শতকরা ১১ ভাগ দস্তা থাকে অথবা শতকরা ৯৩ ভাগ তামা এবং শতকরা ৭ ভাগ দস্তা দেখা যায়।
স্বাধীনতা চিকিৎসক পরিষদ
স্বাধীনতা চিকিৎসক পরিষদ (স্বাচিপ) বাংলাদেশ আওয়ামী লীগ সমর্থক চিকিৎসকদের সংগঠন। এর বর্তমান সভাপতি জামাল উদ্দিন চৌধুরী ও মহাসচিব কামরুল হাসান মিলন।
সাংগঠনিক কাঠামো
সম্মেলনের মাধ্যমে স্বাচিপের কেন্দ্রীয় কমিটি নির্বাচিত হয়। স্বাচিপের গঠনতন্ত্র অনুযায়ী প্রতি দুই বছরে একবার সম্মেলন অনুষ্ঠিত হওয়ার বিধান আছে। তবে সূচনাকাল থেকে ২০১৫ সাল পর্যন্ত মাত্র চারটি সম্মেলন অনুষ্ঠিত হয়। সভাপতি ও মহাসচিব সহ অন্যান্য গুরুত্বপূর্ণ পদে সরাসরি নির্বাচনের সুযোগ আছে। ২০১৫ সালের ১৯ অক্টোবর কেন্দ্রীয় কমিটির সদস্য সংখ্যা ১০১ থেকে বাড়িয়ে ১৫১ করা হয়। এছাড়া স্বাচিপের বিভিন্ন আঞ্চলিক শাখা রয়েছে।
ভারতে নির্বাচন
ভারতের একটি সংসদীয় ব্যবস্থা রয়েছে যা তার সংবিধান দ্বারা সংজ্ঞায়িত করা হয়েছে, যেখানে ক্ষমতা কেন্দ্রীয় সরকার এবং রাজ্যগুলির মধ্যে বিতরণ করা হয়েছে।
ভারতের রাষ্ট্রপতি হলেন দেশের আনুষ্ঠানিক রাষ্ট্রপ্রধান এবং ভারতের সমস্ত প্রতিরক্ষা বাহিনীর সর্বোচ্চ কমান্ডার-ইন-চিফ।
ভারত আঞ্চলিকভাবে রাজ্যগুলিতে বিভক্ত (এবং কেন্দ্রশাসিত অঞ্চল) এবং প্রতিটি রাজ্যে একজন রাজ্যপাল থাকে যিনি রাজ্যের প্রধান, তবে নির্বাহী কর্তৃত্ব মুখ্যমন্ত্রীর উপর নির্ভর করে যিনি আঞ্চলিক অঞ্চলে সংখ্যাগরিষ্ঠতা অর্জনকারী দল বা রাজনৈতিক জোটের নেতা। নির্বাচনগুলি অন্যথায় রাজ্য বিধানসভা নির্বাচন হিসাবে পরিচিত যা সেই রাজ্যে নির্বাহী ক্ষমতা প্রয়োগ করে। সংশ্লিষ্ট রাজ্যের মুখ্যমন্ত্রীর রাজ্যের মধ্যে কার্যনির্বাহী ক্ষমতা রয়েছে এবং ভারতের প্রধানমন্ত্রী বা তাদের মন্ত্রীদের সাথে যৌথভাবে কাজ করে যে বিষয়ে রাজ্য এবং কেন্দ্র উভয়েরই মনোযোগ প্রয়োজন। কিছু কেন্দ্রশাসিত অঞ্চলও একটি বিধানসভা নির্বাচন করে এবং একটি আঞ্চলিক সরকার থাকে এবং অন্যান্য (প্রধানত ছোট) কেন্দ্রশাসিত অঞ্চলগুলি ভারতের রাষ্ট্রপতি দ্বারা নিযুক্ত একজন ব্যক্তি দ্বারা শাসিত হয়।
ভারতের রাষ্ট্রপতি প্রতিটি রাজ্যে তাদের নিযুক্ত রাজ্যপালদের মাধ্যমে আইনের শাসন পর্যবেক্ষণ করেন এবং তাদের সুপারিশে রাজ্যের মুখ্যমন্ত্রীর কাছ থেকে কার্যনির্বাহী ক্ষমতা গ্রহণ করতে পারেন, অস্থায়ীভাবে যখন রাজ্য সরকারের নির্বাচিত প্রতিনিধিরা শান্তিপূর্ণ পরিবেশ তৈরি করতে ব্যর্থ হয়। এবং বিশৃঙ্খলায় অবনতি হয়েছে। ভারতের রাষ্ট্রপতি প্রয়োজনে বিদ্যমান রাজ্য সরকার ভেঙে দেন এবং একটি নতুন নির্বাচন পরিচালনা করা হয়।
নির্বাচন
নির্বাচন কমিশন ভারতের কেন্দ্রীয় সংস্থা যা সংবিধানের বিধানের অধীনে প্রণীত, ভারতের সমস্ত নির্বাচনী প্রক্রিয়া পর্যবেক্ষণ ও পরিচালনার জন্য দায়ী। কোনো পক্ষপাত ছাড়াই নির্বাচন অবাধ ও সুষ্ঠু হবে তা নিশ্চিত করার জন্য এই সংস্থাটি দায়বদ্ধ।
নির্বাচন নিশ্চিত করে সদস্যদের প্রাক-নির্বাচন, নির্বাচনের সময়, এবং নির্বাচন পরবর্তী বিধিবদ্ধ আইন অনুযায়ী।
নির্বাচন সংক্রান্ত সকল বিরোধ নির্বাচন কমিশন পরিচালনা করে। ভারতের সুপ্রিম কোর্ট বলেছে যে যেখানে প্রণীত আইনগুলি নীরব থাকে বা নির্বাচন পরিচালনার ক্ষেত্রে প্রদত্ত পরিস্থিতি মোকাবেলার জন্য অপর্যাপ্ত বিধান করে, নির্বাচন কমিশনের সংবিধানের অধীনে যথাযথভাবে কাজ করার অবশিষ্ট ক্ষমতা রয়েছে।প্রথম নির্বাচন কমিশনার ছিলেন সুকুমার সেন।
নির্বাচনের প্রকারভেদ
ভারতীয় প্রজাতন্ত্রের নির্বাচনগুলির মধ্যে নিম্নলিখিতগুলির জন্য নির্বাচন কমিশন দায়ী:
সংসদীয় সাধারণ নির্বাচন (লোকসভা)
লোকসভা (জনগণের হাউস) বা ভারতের সংসদের নিম্নকক্ষের সদস্যরা তাদের নিজ নিজ নির্বাচনী এলাকায় দাঁড়ানো প্রার্থীদের একটি সেট থেকে ভারতের সমস্ত প্রাপ্তবয়স্ক নাগরিকদের ভোট দিয়ে নির্বাচিত হন। ভারতের প্রতিটি প্রাপ্তবয়স্ক নাগরিক শুধুমাত্র তাদের নির্বাচনী এলাকায় ভোট দিতে পারেন। লোকসভা নির্বাচনে জয়ী প্রার্থীদের 'সংসদ সদস্য' বলা হয় এবং পাঁচ বছর বা মন্ত্রী পরিষদের পরামর্শে রাষ্ট্রপতি কর্তৃক সংস্থাটি ভেঙে না দেওয়া পর্যন্ত তাদের আসন অধিষ্ঠিত হয়। হাউসটি নয়াদিল্লিতে সংসদ ভবনের লোকসভা চেম্বারে, নতুন আইন তৈরি, ভারতের সমস্ত নাগরিককে প্রভাবিত করে এমন বিদ্যমান আইনগুলি অপসারণ বা উন্নতি সম্পর্কিত বিষয়ে বৈঠক করে। লোকসভার (নিম্নকক্ষ) জন্য ৫৪৩ সদস্য নির্বাচন করার জন্য ৫ বছরে একবার নির্বাচন হয়।
রাজ্য বিধানসভা নির্বাচন
রাজ্য বিধানসভার সদস্যরা, তাদের নিজ নিজ নির্বাচনী এলাকায় দাঁড়ানো প্রার্থীদের একটি সেট থেকে ভোটের মাধ্যমে সরাসরি নির্বাচিত হন। ভারতের প্রতিটি প্রাপ্তবয়স্ক নাগরিক শুধুমাত্র তাদের নির্বাচনী এলাকায় ভোট দিতে পারেন। রাজ্য বিধানসভার নির্বাচনে জয়ী প্রার্থীদের 'মেম্বার অফ লেজিসলেটিভ অ্যাসেম্বলি' (এমএলএ) বলা হয় এবং পাঁচ বছরের জন্য বা রাজ্যপাল কর্তৃক সংস্থাটি দ্রবীভূত না হওয়া পর্যন্ত তাদের আসন ধরে রাখে।, সেই রাজ্যে বসবাসকারী সমস্ত নাগরিককে প্রভাবিত করে নতুন আইন তৈরি  বা  বিদ্যমান আইনগুলিকে অপসারণ বা উন্নত করা সংক্রান্ত বিষয়ে  সংশ্লিষ্ট রাজ্যের  বিধানসভা  সদস্যরা মিলিত হয়।
রাজ্য বিধানসভার মোট শক্তি প্রতিটি রাজ্যের আকার এবং জনসংখ্যার উপর ভিত্তি করে। লোকসভা নির্বাচনের মতোই, সংখ্যাগরিষ্ঠ দল/জোটের নেতা রাজ্যের মুখ্যমন্ত্রী হিসেবে শপথ নেন।
নির্বাচন কমিশন নির্বাচন পরিচালনা করে এবং ৮০ বছরের বেশি বয়সী ভোটারদের ভোট কেন্দ্রের অ্যাক্সেসযোগ্যতার উপর নির্ভর করে তাদের বাড়িতে ব্যালট পেপারের মাধ্যমে ভোট দেওয়ার জন্য স্বেচ্ছাসেবী সুবিধা প্রদান করে। নির্বাচনগুলি জনসংখ্যার একটি বড় অংশ দ্বারা উত্সাহের সাথে গ্রহণ করা হয় যারা উচ্চ সংখ্যায় উপস্থিত হয়। উদাহরণস্বরূপ, হিমাচল প্রদেশের ২০২২ সালের বিধানসভা নির্বাচনের সময় একজন ৮৩ বছর বয়সী মহিলা, ডলমা, একটি তুষারময় রাস্তায় ১৪ কিলোমিটার হাঁটার পরে চাম্বা জেলার পাঙ্গি এলাকার চাসাক ভাটোরি ভোট কেন্দ্রে তার ভোট দিয়েছেন।.
নির্বাচনী পদ্ধতি
প্রার্থীদের নির্বাচন কমিশনে তাদের মনোনয়নপত্র দাখিল করতে হবে। এরপর প্রার্থীদের তালিকা প্রকাশ করা হয়। কোনো দলকে প্রচারণার জন্য সরকারি সম্পদ ব্যবহার করতে দেওয়া হচ্ছে না। নির্বাচনের আগে কোনো দলই প্রার্থীদের ঘুষ দিতে পারবে না। নির্বাচনকালীন সরকার কোনো প্রকল্প শুরু করতে পারে না। ভোটের দিন দুদিন আগে সন্ধ্যা ৬টা নাগাদ প্রচার শেষ হয়।
অমোচনীয় কালি
বৈজ্ঞানিক ও শিল্প গবেষণা কাউন্সিল (CSIR) দ্বারা অমোচনীয় কালি নিয়ে গবেষণা শুরু হয়েছিল। ১৯৫০-এর দশকে, এম এল গোয়েল ভারতের ন্যাশনাল ফিজিক্যাল ল্যাবরেটরির রাসায়নিক বিভাগে এই গবেষণায় কাজ করেছিলেন। ব্যবহৃত কালিতে সিলভার নাইট্রেট থাকে, যা এটি ফটো-সংবেদনশীল করে তোলে। এটি অ্যাম্বার রঙের প্লাস্টিক বা বাদামী রঙের কাচের বোতলে সংরক্ষণ করা হয়। প্রয়োগ করার সময়, কালি আঙুলের নখে কমপক্ষে দুই দিন থাকে। ব্যক্তির শরীরের তাপমাত্রা এবং পরিবেশের উপর নির্ভর করে এটি এক মাস পর্যন্ত স্থায়ী হতে পারে।
ইলেকট্রনিক ভোটিং
ভাবিক (ইভিএম) প্রথম ১৯৯৭ সালের নির্বাচনে ব্যবহার করা হয়েছিল এবং ২০০৪ সাল থেকে ভোট দেওয়ার একমাত্র পদ্ধতি হয়ে ওঠে। ইভিএম ফলাফল রিপোর্ট করার সময় বাঁচায়। একটি ভোটার-ভেরিফাইড পেপার অডিট ট্রেল (VVPAT) ১৪ আগস্ট ২০১৪ এ নাগাল্যান্ড-এ চালু করা হয়েছিল।
2014 সালের সাধারণ নির্বাচনে, VVPAT 8টি নির্বাচনী এলাকায় (লখনউ, গান্ধীনগর], ব্যাঙ্গালোরে চালু ছিল। দক্ষিণ, চেন্নাই কেন্দ্রীয়, যাদবপুর, রায়পুর, পাটনা সাহেব এবং মিজোরাম) একটি পাইলট প্রকল্প হিসাবে। References:
কেশরী (পৌরাণিক বানর)
কেশরী (সংস্কৃত: केसरी) হল একজন পুরুষ বানর,  হিন্দু পুরাণের একটি চরিত্র। তিনি হনুমানের পিতা ও অঞ্জনার স্বামী।
কিংবদন্তি
কেশরী যখন মেরু পর্বতে বসবাস করছিলেন, ব্রহ্মা মনগর্ভা নামে এক অপ্সরাকে অভিশাপ দিয়েছিলেন এবং তাকে বানরে পরিণত করেছিলেন। তিনি কেশরীকে বিয়ে করেছিলেন, অঞ্জনা নামে। দীর্ঘদিন ধরে এই দম্পতি নিঃসন্তান ছিলেন। অঞ্জনা সন্তানের জন্য বায়ুকে প্রশ্রয় দিয়েছিল।
শৈব ঐতিহ্যে, বিষ্ণুকে সাহায্য করার জন্য শিবকে একজন পুত্র সন্তান জন্ম দেওয়ার জন্য অনুরোধ করা হয়েছিল, যিনি রাবণকে বধ করার জন্য রাম রূপে অবতারণা করতেন। শিব ও পার্বতী বানর রূপ ধারণ করে সহবাসে লিপ্ত হন। বায়ু আবির্ভূত হলে, দম্পতি তাদের উপস্থিতি জানান এবং পার্বতী তার ভিতরের শিশুটিকে প্রকাশ করেন। পার্বতী ভ্রূণটিকে কৈলাসে বানর আকারে নিয়ে যেতে অস্বীকার করেন। শিব যেমন নির্দেশ দিয়েছিলেন, পার্বতী বায়ুকে শিশুটি অর্পণ করেছিলেন, যিনি এটি অঞ্জনার গর্ভে স্থানান্তরিত করেছিলেন, যিনি হনুমানের জন্ম দেন।
স্লাভিয়ায় ইসলাম
ইসলাম স্লাভিয়া অঞ্চলে মেনে চলা দ্বিতীয় বৃহত্তম ধর্ম। বিশেষ করে  বলকান, বসনিয়া ও হার্জেগোভিনা, মন্টিনিগ্রো, বুলগেরিয়া এবং বলকানের আশেপাশের কিছু স্লাভিক অঞ্চল এবং রাশিয়ার কিছু অংশে অবস্থিত। স্লাভিয়ায় প্রায় ৪০ লক্ষ মুসলমান রয়েছে, যা তাদেরকে ইসলামের উল্লেখযোগ্য অংশ সহ ইউরোপের সমস্ত আদিবাসী জাতিগোষ্ঠীর মধ্যে সবচেয়ে গুরুত্বপূর্ণ আদিবাসী জাতিগোষ্ঠী তে পরিণত করেছে।
ইতিহাস
ইসলাম প্রায় ষোড়শ ও সপ্তদশ শতাব্দীতে উসমানীয় সাম্রাজ্যের মাধ্যমে বলকান এবং পূর্ব ইউরোপে প্রথম প্রবেশ করে। পরে বসনিয়া ও হার্জেগোভিনার সাথে ইসলামীকরণ ঘটে। উসমানীয় সাম্রাজ্যের সময়েইই পূর্ব ইউরোপ এবং বলকানের চারপাশে ইসলামের প্রসার শুরু হয়, তখন এখানের জনগণের মধ্যে এটি জনপ্রিয় হয়ে ওঠে এবং এইভাবে ইসলামকে স্লাভিয়ায় একটি প্রধান ধর্ম হিসাবে অনুশীলন করা হয়।
সম্প্রদায়
পুরো স্লাভিয়ার আশেপাশের বেশিরভাগ মুসলিম ভারতীয় উপমহাদেশে বসবাসরত মুসলমানদের মতো সুন্নি ইসলামের হানাফী মাযহাবের অন্তর্ভুক্ত।
মাউরিজিও গুচি
প্রারম্ভিক জীবন এবং কর্মজীবনঃ
মাউরিজিও গুচি ফ্লোরেন্সে ২৬ সেপ্টেম্বর ১৯৪৮ সালে অভিনেতা রোডলফো গুচি এবং সান্দ্রা রাভেলের একমাত্র সন্তান হিসেবে জন্মগ্রহণ করেন। ১৯৭২ সালে, গুচি তার চাচা আলডো গুচির সাথে গুচি ফ্যাশন হাউজে কাজ করার জন্য নিউ ইয়র্ক সিটিতে চলে আসেন। ১৯৮০-এর দশকের শুরুর দিকে, তিনি অলিম্পিক টাওয়ারের একটি বিলাসবহুল পেন্টহাউসে থাকতেন, যা তাকে তার বাবা (রোডলফো গুচি) উপহার দিয়েছিলেন। ১৯৮২ সালে, তিনি মিলানে ফিরে আসেন এবং ১৯৮৩ সালে, তিনি তার পিতার মৃত্যুর পর গুচি ফ্যাশন হাউজের সংখ্যাগরিষ্ঠ শেয়ারহোল্ডার হন। এর পর গুচি ফ্যাশন হাউজের উপর নিয়ন্ত্রণের জন্য আলডোর বিরুদ্ধে একটি আইনি যুদ্ধ শুরু করেন।
১৯৮৬ সালে, গুচ্চি সুইজারল্যান্ডে পালিয়ে যান আদালতের বিচার এড়াতে, যখন আলডো আইনি যুদ্ধের প্রতিশোধের জন্য তাকে(গুচ্চিকে) উত্তরাধিকার কর যেন না দিতে হয় সেজন্য তার পিতার স্বাক্ষর জাল করার অভিযোগ এনেছিল। তিনি প্রথমে দোষী সাব্যস্ত হন, কিন্তু পরে খালাস পান। ১৯৮৮ সালে, গুচির ৪৭.৮% বাহরাইন-ভিত্তিক বিনিয়োগ তহবিল ইনভেস্টকর্পের কাছে বিক্রি হয়েছিল।
মাউরিজিও ১৯৮৯ সালে গুচি গ্রুপের চেয়ারম্যান হিসেব যোগদান করেন। ১৯৯১ থেকে ১৯৯৩ সাল পর্যন্ত, গুচির অর্থায়ন লালটাকা হিসেবে চিহ্নিত ছিল ছিল। ফ্লোরেন্স এবং মিলানে কোম্পানির সদর দফতরে অত্যধিক অর্থ ব্যয় করার জন্য মাউরিজিও গুচিকে দায়ী করা হয়েছিল। তিনি ১৯৯৩ সালে গুচিতে থাকা তার অবশিষ্ট স্টকটি ইনভেস্টকর্পের কাছে $১৭০ মিলিয়নে বিক্রি করতে যান এবং কোম্পানির সাথে গুচি পরিবারের সম্পর্ক শেষ করে দেন।
সম্পর্ক:
1972 সালে, মাওরিজিও গুচি প্যাট্রিজিয়া রেগিয়ানিকে বিয়ে করেন, যার সাথে তার দুটি কন্যা ছিল, অ্যালেগ্রা এবং আলেসান্দ্রা। মাউরিজিওর বাবা রোডলফো গুচি মূলত তাদের বিয়েতে সম্মতি দেননি প্যাট্রিজিয়াকে "একজন সামাজিক পর্বতারোহী( যার মনে টাকা ছাড়া কিছুই নেই) " বলে অভিহিত করেন।  ১৯৮৫ সালে, তিনি তার স্ত্রী প্যাট্রিজিয়াকে বলেছিলেন যে তিনি ফ্লোরেন্সে একটি ছোট ব্যবসায়িক সফরে যাচ্ছেন। পরের দিন, তিনি একজন বন্ধুকে দিয়ে তার স্ত্রীকে বার্তা পাঠান যে তিনি ফিরে আসবেন না এবং তাদের বিয়ের শেষ হয়ে গেছে।
৯০ এর দশকে, মাওরিজিও পাওলা ফ্রাঞ্চির সাথে ডেটিং শুরু করেন। পাওলা ফ্রাঞ্চি এমন একজন শৈশব বন্ধু, যিনি পাত্রিজিয়া রেগিয়ানির সাথে তার বিয়েতে যোগ দিয়েছিলেন। দুজনেই অসুখী দাম্পত্য জীবন থেকে মুক্তি পেয়ে ফ্রাঞ্চি গুচির সঙ্গী হন।  রেগিয়ানি এবং মাউরিজিও গুচির বিবাহবিচ্ছেদ  ১৯৯৪ সালে চূড়ান্ত হয়েছিল।
মৃত্যুঃ
২৭ মার্চ ১৯৯৫-এ, গুচিকে তার অফিসের বাইরের সিঁড়িতে একজন ভাড়াটে সন্ত্রাসী দ্বারা গুলি করা হয় যখন তিনি অফিসে আসেন। তার প্রাক্তন স্ত্রী প্যাট্রিজিয়া রেগিয়ানিকে হত্যার সাথে জড়িত থাকার জন্য ১৯৯৮ সালে দোষী সাব্যস্ত করা হয়েছিল।  প্রসিকিউটরদের মতে, রেগিয়ানির উদ্দেশ্য ছিল তার প্রাক্তন স্বামীর প্রতি ঈর্ষা, অর্থ এবং বিরক্তির মিশ্রণ। তিনি ১৮ বছর জেলে ছিলেন এবং অক্টোবর ২০১৬ সালে মুক্তি পান।
সংস্কৃতিতে জনপ্রিয়ঃ
গল্পের উপর অনুপ্রাণিত একটি চলচ্চিত্র, হাউস অফ গুচি শিরোনাম, রিডলি স্কট দ্বারা পরিচালিত এবং লেডি গাগাকে প্যাট্রিজিয়া রেগিয়ানি চরিত্রে এবং অ্যাডাম ড্রাইভারকে মৌরিজিও গুচির ভূমিকায় দেখা যায়। হাউজ অফ গুচি মার্কিন যুক্তরাষ্ট্রে ২৪ নভেম্বর, ২০২১-এ ইউনাইটেড আর্টিস্ট রিলিজিং দ্বারা মুক্তি পায়।
গুচ্চি পরিবার, পরিবার এবং হত্যার চিত্রায়নের জন্য একটি বিবৃতি জারি করেছে। "যদিও ফিল্মটি পরিবারের 'সত্য গল্প' বলার দাবি করে, তবে আখ্যানটি নির্ভুল নয়। এতে চিত্রিত করা হয়েছে আলডো গুচি - ৩০ বছর ধরে কোম্পানির সভাপতি - এবং গুচি পরিবারের অন্যান্য সদস্য যারা ভালোভাবে নথিভুক্ত ছিলেন ঘটনাতে, সন্ত্রাসী হিসাবে, তাদের চারপাশের বিশ্বের প্রতি অজ্ঞ এবং সংবেদনশীল।"
চন্দা কোচার
চন্দা কোচার (বা চন্দা আদভানী, জন্ম: ১৭ই নভেম্বর ১৯৬১) হলেন আইসিআইসিআই ব্যাংকের প্রাক্তন ব্যবস্থাপনা পরিচালক এবং প্রধান নির্বাহী কর্মকর্তা। তবে, ২০১৮ সালের ৪ঠা অক্টোবর তারিখে তাঁর বিরুদ্ধে দুর্নীতির অভিযোগ উঠার পরে তিনি তাঁর পদ থেকে সরে দাঁড়িয়েছিলেন। ভিডিওকন গ্রুপের ঋণ সম্পর্কিত মামলায় অভিযুক্ত হওয়ার পর তিনি আইসিআইসিআই ব্যাংকের বোর্ড থেকে অনির্দিষ্টকালের জন্য ছুটি নিয়েছিলেন। সেন্ট্রাল ব্যুরো অফ ইনভেস্টিগেশন চন্দা কোচার এবং তাঁর স্বামী দীপক কোচারকে আর্থিক জালিয়াতি মামলায় একজন সুবিধাভোগী হিসেবে অভিহিত করেছিল। বিচারপতি বি. এন. শ্রীকৃষ্ণের তদন্ত সভা জানিয়েছে যে, কোচার আইসিআইসিআই ব্যাংকের আচরণবিধি লঙ্ঘন করেছিলেন, এর ফলে তাঁর সকল ধরনের অধিকার এবং সুবিধাগুলো বাতিল করে দেওয়া হয়েছিল। তাঁর প্রস্থানের পরে, অন্তর্বর্তীকালীন ব্যবস্থাপনা পরিচালক এবং প্রধান নির্বাহী কর্মকর্তা সন্দীপ বকশি পুরো সময়ের এমডি এবং সিইও নিযুক্ত হয়েছিলেন।
প্রারম্ভিক জীবন
চন্দা কোচার ১৯৬১ সালের ১৭ই নভেম্বর তারিখে ভারতের রাজস্থানের যোধপুরে র একটি হিন্দু সিন্ধি পরিবারে জন্মগ্রহণ করেছেন। তিনি জয়পুরের সেন্ট অ্যাঞ্জেলা সোফিয়া স্কুল থেকে স্কুল জীবনের পড়াশোনা সম্পন্ন করেছেন। এরপরে তিনি মুম্বই চলে যান, যেখানে তিনি জয় হিন্দ কলেজে যোগ দিয়েছেন এবং পরবর্তীতে মুম্বই বিশ্ববিদ্যালয়ের বাণিজ্য বিভাগে স্নাতক ডিগ্রি অর্জন করেছেন। ১৯৮২ সালে স্নাতক সম্পন্ন করার পরে, তিনি ইনস্টিটিউট অফ কস্ট অ্যাকাউন্টেন্টস অফ ইন্ডিয়া থেকে পরিব্যায় হিসাববিদ্যা (কস্ট অ্যাকাউন্টেন্সি) বিভাগে পড়েছেন এবং পরে জমনালাল বাজাজ ইনস্টিটিউট অফ ম্যানেজমেন্ট স্টাডিজ থেকে ব্যবস্থাপনা বিভাগ হতে ডিগ্রি অর্জন করেছেন। তিনি ব্যবস্থাপনা বিভাগে তাঁর শ্রেষ্ঠত্বের জন্য ওকহার্ড স্বর্ণপদক জয়ের পাশাপাশি পরিব্যায় হিসাব বিভাগে জে. এন. বোস স্বর্ণপদক লাভ করেছিলেন।
পেশা
১৯৮৪ সালে চন্দা কোচার ভারতের ইন্ডাস্ট্রিয়াল ক্রেডিট অ্যান্ড ইনভেস্টমেন্ট কর্পোরেশন (আইসিআইসিআই)-এ একজন ব্যবস্থাপনা প্রশিক্ষণার্থী হিসেবে যোগদান করেছিলেন। আইসিআইসিআই-এ তাঁর শুরুর দিনগুলোতে, তিনি টেক্সটাইল, কাগজ এবং সিমেন্টের মতো শিল্পের প্রকল্পগুলোর মূল্যায়ন, পর্যবেক্ষণ এবং পরিচালনা প্রকল্পে কাজ করেছেন।
কাকাতুয়া
ক্যাকাটুইডি (Cacatuoidea) গোত্রের ২১টি প্রজাতির সবগুলোই কাকাতুয়া নামে পরিচিত। এ গোত্রটি ক্যাকাটুওইডি (Cacatuoidea) মহাগোত্রের অন্তর্গত একমাত্র গোত্র। প্রকৃত টিয়া (বা সিট্টাকোইডি, Psittacoidea) এবং নিউজিল্যান্ডের টিয়াদের (বা স্ট্রিগোপোইডি, Strigopoidea) সাথে মিলে এরা সিট্টাসিফর্মিস (Psittaciformes) টিয়ার বর্গ গঠন করেছে। এ পাখিটি মূলত অস্ট্রেলিয়া ও পূর্ব ভারতীয় দ্বীপপুঞ্জ বা ইস্ট ইন্ডিজ বিশেষতঃ দক্ষিণ-পূর্ব এশিয়া, ভারতীয় উপমহাদেশ, ইন্দোচীন, মালয়সহ ইন্দোনেশিয়ায় দেখা যায়। কাকাতুয়া শব্দটি এসেছে ইন্দোনেশীয় ভাষা কাকাতুয়া থেকে। ধারণা করা হয় শব্দটি ইন্দোনেশীয় কাকা থেকে উদ্ভূত হয়েছে যার অর্থ "টিয়া"। আরেকটি মতবাদ অনুসারে কাকাতুয়া শব্দের অর্থ "বড় বোন"। ইন্দোনেশীয় ভাষায় কাকাক অর্থ বোন আর তুয়া অর্থ বয়সে বড়।
ঠোঁটের উপরের অংশের চোয়াল, নিচের চোয়ালকে ঢেকে রেখেছে।
বৈশিষ্ট্যাবলী
সকল কাকাতুয়ারই আকর্ষণীয় পালক এবং শক্তিশালী বাঁকানো ঠোঁট রয়েছে। অধিকাংশ প্রজাতিই সাদা রংয়ের। কিন্তু কিছু প্রজাতির গায়ের রঙ ধূসর, খয়েরী, উজ্জল কালো বর্ণের। কাকাতুয়া মাঝারি থেকে বড় তোতা পাখির চেয়েও বড় হতে পারে। দৈর্ঘ্য ৩০ থেকে ৬০ সেন্টিমিটার (১২ থেকে ২৪ ইঞ্চি) এবং ওজন ৩০০ থেকে ১,২০০ গ্রাম (০.৬৬ থেকে ২.৬ পাউন্ড) হয়ে থাকে। তন্মধ্যে বৃহদাকৃতির শ্যামা কাকাতুয়ার দৈর্ঘ্য ৬৭ সেন্টিমিটার বা ২৬.৪ ইঞ্চি হয়ে থাকে। সবচেয়ে ছোট প্রজাতির কাকাতুয়া হচ্ছে ককাটিয়েল। অন্যান্য প্রজাতির তুলনায় এরা খুবই পাতলা। দীর্ঘ লেজসহ এর দৈর্ঘ্য ১৩ ইঞ্চি এবং ওজন ৮০ থেকে ১০০ গ্রাম।
মাথার ঝুঁটি স্থির নয় তবে, সকল প্রজাতির কাকাতুয়ার মাঝেই বিরাজমান এবং অনেক প্রজাতিতেই তা দৃশ্যমান। ভূমিতে অবতরণ কিংবা ভূমি থেকে উড্ডয়নের সময় এ ঝুঁটি দেখা যায়। টিয়ে পাখির অনেক বৈশিষ্ট্যই কাকাতুয়ার মাঝে বিরাজমান। তন্মধ্যে - বাঁকা ঠোঁট ও পায়ের আঙ্গুল উল্লেখযোগ্য। পায়ের ধরন ক্ষুদ্র ও থাবাগুলো শক্তিশালী যা গাছের শাখা ধরতে বেশ সাহায্য করে। মাঝের দুই আঙ্গুল সামনের দিকে এবং কিনারার দুই আঙ্গুল পিছনের দিকে থাকে। বিস্তৃত ও লম্বা পাখার সাহায্যে তারা চলাফেরা করে। ঘণ্টায় সর্বোচ্চ ৭০ কিলোমিটার (৪৩ মাইল) চলার রেকর্ড রয়েছে। ক্ষুদ্র প্রজাতির কাকাতুয়ার গোলাকৃতি পাখা রয়েছে ও স্বল্প দূরত্বে চলাচল করে থাকে।
আবাসস্থল
উদ্ভিদজাত খাবার খেয়ে এরা জীবনধারন করে। কখনও কখনও জমির ফসলও ব্যাপক ক্ষতিগ্রস্ত হয়। একত্রে খাবার গ্রহণ করতে এরা অভ্যস্ত। গ্রীষ্মমণ্ডলীয় বনাঞ্চলের উঁচু বৃক্ষের গর্তে থাকতে এরা পছন্দ করে এবং সেখানেই তারা বাসা বাঁধে। মূলত প্রাকৃতিকভাবে সৃষ্ট পাখির গর্ত কিংবা পাহাড়ের গুহায় এরা বাসা তৈরী করে। স্ত্রীজাতীয় কাকাতুয়া দুইটি থেকে চারটি সাদা ডিম পারে। শাবকগুলো চোখ বোজা অবস্থায় থাকে এবং প্রায় তিন মাস শাবকদের বৃদ্ধির লক্ষ্যে স্ত্রী-পুরুষ উভয় কাকাতুয়াই পালাক্রমে দেখাশোনা ও লালন-পালন করে। উভয়ের তত্ত্বাবধানেই কাকাতুয়া ছানাগুলো বড় হয়। কাকাতুয়ারা দল বেঁধে কখনো কখনো হাজারেরও অধিক একত্রে খাদ্যের সন্ধানে বের হয়।
প্রজাতিভেদে বিভিন্ন রঙের কাকাতুয়া দেখা গেলেও সবচেয়ে বেশি দেখা যায় সাদা রঙের। অন্যতম পোষা পাখি হিসেবে কাকাতুয়ার সুনাম রয়েছে। বুদ্ধিমত্তা, আকর্ষণীয়তা এবং মানুষের অনুকরণশীলতার কারণে এটি জনপ্রিয় খাঁচার পাখিতে পরিণত হয়েছে। এছাড়াও, পৃথিবীর প্রায় সকল চিড়িয়াখানায় এদেরকে দেখা যায়।
প্রজাতি ও উপপ্রজাতিসমূহ
উপগোত্র নিম্ফিসিনি উপগোত্র Calyptorhynchinae: শ্যামা কাকাতুয়া উপগোত্র ক্যাকাটুইনি
বিপন্নতা
আইইউসিএন এবং বার্ডলাইফ ইন্টারন্যাশনালের ভাষ্য মোতাবেক প্রায় সাত প্রজাতির কাকাতুয়া সংকটাপন্ন অবস্থায় রয়েছে বলে বিবেচিত হয়ে আসছে। তন্মধ্যে কমপক্ষে একটি প্রজাতি প্রায় বিপদগ্রস্ত পর্যায়ে পৌঁছেছে। দুই ধরনের কাকাতুয়া মহাবিপন্ন অবস্থায় আছে। অস্তিত্ব বিপন্নতার প্রধান কারণ হচ্ছে বনভূমির উজাড় ও বন্যপ্রাণীর ব্যবসা। সকল কাকাতুয়াই গাছে সৃষ্ট বাসার উপর নির্ভরশীল যা গাছ উজাড় হয়ে যাওয়ায় তাদের আবাসস্থলও ধ্বংসের পর্যায়ে পড়েছে। এ অবস্থায় সঙ্কটাপন্ন প্রজাতির কাকাতুয়ার বংশবৃদ্ধির লক্ষ্যে বিশেষ ধরনের আবাসস্থল তৈরীর প্রয়োজন পড়েছে। শুধুমাত্র ১৯৮৩ থেকে ১৯৯০ সালের মধ্যে ইন্দোনেশিয়া থেকে প্রায় ৬৬,৬৫৪টি স্যামন কাকাতুয়া রপ্তানী করা হয়; যাতে অভ্যন্তরীণ বাণিজ্য কিংবা অবৈধভাবে রপ্তানীর সংখ্যাটি গণ্য করা হয়নি।
দোভাষী (ভাষা)
দোভাষী হল একটি নবশব্দ প্রবর্তন যা একটি ভাষারূপকে বোঝাতে ব্যবহৃত হয় যার বাচনগত ভিত্তি মধ্যযুগীয় বাংলা ভাষা কিন্তু একে উচ্চতরভাবে ফার্সিকরণ করে রূপান্তর করা হয়েছিল। এর দ্বান্দ্বিক ভিত্তি ছিল কিন্তু এটি একটি উচ্চ ফার্সিকৃত বিন্যাসে স্থানান্তরিত হয়েছিল। ঐতিহ্যগতভাবে, ঔপনিবেশিক আমলে ভাষার সংস্কারের আগে এটি ছিল বাংলায় লেখার সবচেয়ে প্রথাগত রূপ। এই শৈলীটি শুধুমাত্র পূর্ব নাগরী লিপিতেই নয়, বরং সিলেট নাগরী ও পাশাপাশি বৃহত্তর চট্টগ্রাম, বৃহত্তর নদিয়া এবং আরাকানে ব্যবহৃত রুপান্তরিত আরবি লিপিতেও ভিন্নরূপে বিদ্যমান রয়েছে। এই ভাষারূপটি পূর্ব ও দক্ষিণ-পূর্ব বাংলার আধুনিক বাংলা উপভাষা, বিশেষ করে চিটাগাইঙ্গা এবং নোয়াখাইল্লা ভাষার উপর একটি বৃহত্তর প্রভাব রেখেছে।
নাম
এই পদ্ধতির বিকাশ এবং অনুশীলনের সময় কোনও নাম রাখা করা হয়নি। উনিশ শতকে জেমস লং নামক অ্যাংলিকান ধর্মযাজক এই ভাষারূপকে "মোসলমানী বাংলা" নাম দিয়েছিল, এবং তারপর থেকে ভাষাবিদরা (যেমন সুনীতিকুমার চট্টোপাধ্যায়) গবেষনাপত্র ও নিবন্ধগুলোতে ঐ নাম ব্যবহার করতে শুরু করেছিলেন। সুকুমার সেন তাঁর লেখালেখিতে এটাকে "মুসলিম বাংলা" ডাকতেন। ১৯২১ সালে ইসলাম দর্শন নামক মাসিক পত্রিকায় বাঙ্গালী মুসলিম সাহিত্যের বিষয়ে একটি নিবন্ধ প্রকাশ করে যেখানে এই শৈলীকে "ইসলামী বাংলা" এবং বাঙ্গালী মুসলমানের জাতীয় সাহিত্য হিসাবে অভিহিত করে। মুহাম্মদ আবদুল হাই এবং সৈয়দ আলী আহসান ১৯৬৮ সালে প্রকাশিত তাদের বই বাংলা সাহিত্যের ইতিহাস-এ সর্বপ্রথম এই শৈলীকে "দোভাষী" নাম দেন কারণ এই ভাষারূপ ছিল বাংলা এবং ফার্সীর মিশ্রণ। ডাঃ কাজী আব্দুল মন্নান এই নামের সমর্থন দেন কেননা এই লিখনের শৈলী মুসলমানদের মধ্যে সীমাবদ্ধ ছিল না, খ্রিষ্টান এবং হিন্দুরাও এই ভাষারূপ ব্যবহার করতেন।
বৈশিষ্ট্য
দোভাষী একটি বহুমুখী স্থানীয় ভাষা ছিল এবং কবিতায়, এটি পাঠকের কাছে বিজোড় না হয়েই ফার্সি ব্যাকরণ মানিয়ে নেওয়ার জন্য ব্যাকরণগতভাবে পরিবর্তিত হতে পারতো। দোভাষী পুথি, কিচ্ছা, জঙ্গনামা, রাগ  হামদ, নাত এবং গজল।  দোভাষী লেখকরা বহুভাষী এবং বহু-সাক্ষর ছিলেন যা তাদেরকে ফারসি, আরবি এবং বাংলা সাহিত্য অধ্যয়ন করতে এবং সেগুলো নিয়ে কাজ করার ক্ষমতা দিয়েছিল। দোভাষী পাণ্ডুলিপিগুলো আরবি বর্ণমালা-ঐতিহ্যের অনুকরণে ডান থেকে বামে পৃষ্ঠায় অঙ্কিত হতো।
নিম্নে জাতিসংঘ কর্তৃক হুকূক-ই-ইনসানীর আলমী এলান এর দফা 1 এর দোভাষী বাংলায় একটি নমুনা দেওয়া হলো:
দোভাষী বাংলা এবং বাংলা বর্ণমালা
ইতিহাস
আরব, পারস্য এবং তুর্কিস্তান থেকে বৌদ্ধ পাল সাম্রাজ্য থেকে বণিক ও বণিকদের আগমন ৭ম শতাব্দীর প্রথম দিকে আধুনিককালের বঙ্গ অঞ্চলে ইসলামিক প্রভাবের জন্ম দেয়। ১৩শ শতাব্দীতে বখতিয়ার খলজি এর বিজয়ের সাথে শুরু করে, পরবর্তীকালে বাংলায় মুসলিম অভিযানগুলো মুসলিম তুর্কি-ফার্সি এবং আরবদের অভিবাসন আন্দোলনকে ব্যাপকভাবে উৎসাহিত করেছিল, যারা স্থানীয় জনগোষ্ঠীর মধ্যে বসতি স্থাপন করেছিল এবং স্থানীয় ভাষাকে ব্যাপকভাবে প্রভাবিত করেছিল। এইভাবে বাংলায় ফারসি এবং আরবি থেকে প্রচুর সংখ্যক শব্দের উৎপত্তি হয়েছে, যা ভাষার ওপর একধরনের ইসলামী সংস্কৃতির রূপ গড়ে তুলেছে।
দোভাষী-শৈলীর কবিতা (মিশ্র, বাংলাবিহীন ভাষা ব্যবহার করে কবিতা) আজ খুব কমই তৈরি হয়, কিন্তু প্রকৃতপক্ষে এটি সুলতানাত এবং মুঘল বাংলার ইতিহাসে মধ্যযুগীয় বাংলা সাহিত্যে লেখার সবচেয়ে ঐতিহ্যবাহী রূপ ছিল। দোভাষী ভাষা পারিবারিক ও সাংস্কৃতিকভাবে চর্চা করা হতো ও শেখানো হত কিন্তু মুসলিম রাজবংশ দ্বারা প্রচারণা ও সমর্থন লাভ করেছিল যারা বাংলাকে শাসন করতেন এবং তারা ফার্সি ও আরবির পাশাপাশি বাংলাকে একটি সরকারী ভাষা হিসাবে প্রতিষ্ঠিত করেছিলেন। এই সময়কালে বাঙালী মুসলিম সাহিত্যের প্রথম আবির্ভাব দেখা যায়, যেখানে ইসলামী পরিভাষা যেমন আল্লাহ, রাসূল এবং আলিম প্রথমবারের মতো ব্যবহৃত হয়েছিল।
মৌ
মৌ ভারতের মধ্য প্রদেশ রাজ্যের ভিন্দ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৪ মিটার (১৪২৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মৌ শহরের জনসংখ্যা হল ১৭,৬২৫ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে মৌ এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
আলফা হাইড্রক্সি এসিড
α-hydroxy অ্যাসিড, বা আলফা হাইড্রক্সি অ্যাসিড (AHAs), রাসায়নিক যৌগগুলির একটি শ্রেণী যা একটি কার্বক্সিলিক অ্যাসিড গঠিত যা সমান্তরাল কার্বনে একটি হাইড্রক্সাইল গ্রুপের সাথে প্রতিস্থাপিত। তারা স্বাভাবিকভাবেই ঘটছে বা সিন্থেটিক হতে পারে। AHAs প্রসাধনী শিল্প তাদের ব্যবহারের জন্য সুপরিচিত। তারা প্রায়শই এমন পণ্যগুলিতে পাওয়া যায় যা কাঁটাচামচ হ্রাসে সহায়তা করে, যা দৃঢ়, সংজ্ঞায়িত লাইনগুলিকে নরম করে এবং ত্বকের সামগ্রিক চেহারা এবং অনুভূতিকে উন্নত করে। তারা রাসায়নিক peels হিসাবে ব্যবহার করা হয়। AHAs cosmeceutical শিল্পে ক্রমাগত চিকিৎসা মাধ্যমে কার্যকর ফলাফল আছে
প্রসাধনী উপযোগ
মানব ত্বকের দুটি প্রধান উপাদান রয়েছে, অবাঞ্ছিত epidermis এবং অন্তর্নিহিত vascular dermis। কোনও যৌগিক যৌগ কার্যকর হওয়ার জন্য এটি এপিডার্মাল লেয়ারটি পাস করতে হবে এবং ডার্কিসের অভ্যন্তরে সরাসরি কোষগুলিতে পৌঁছাতে হবে।
AHAs জৈব carboxylic যৌগ একটি গ্রুপ। কসমেটিক অ্যাপ্লিকেশনের ক্ষেত্রে সবচেয়ে বেশি ব্যবহৃত AHA সাধারণত গ্লাইকোলিক অ্যাসিড (চিনি বেত পাওয়া যায়), ল্যাকটিক এসিড (খামারে পাওয়া দুধ), মলিক অ্যাসিড (আপেল পাওয়া যায়), সাইট্রিক অ্যাসিড (সাইট্রাস ফলগুলিতে পাওয়া যায়) সহ খাদ্য পণ্যগুলিতে পাওয়া যায়। ) এবং টিয়ারারিক এসিড (দ্রাক্ষারস দ্রাক্ষারস পাওয়া যায়) - যদিও প্রসাধনীগুলির AHAs এর উৎস প্রধানত সিন্থেটিক বা ব্যাকটেরিয়া বা ছত্রাক fermentations থেকে। AHA সহ কার্যকর কোন যৌগিক যৌগের জন্য, এটি ত্বকে প্রবেশ করতে হবে যেখানে এটি জীবন্ত কোষগুলিতে কাজ করতে পারে। গ্লাইকোলিক এসিড, ক্ষুদ্রতম আণবিক আকার ধারণ করে, এটি AHA সর্বাধিক বায়োভ্যুলিপি এবং সবচেয়ে সহজেই ত্বকে প্রবেশ করে। এই মূলত প্রসাধনী অ্যাপ্লিকেশনের এই পণ্যের জনপ্রিয়তার জন্য অ্যাকাউন্ট।
বহিশ্চর্মগত প্রভাব
AHAs keratinization উপর গভীর প্রভাব ফেলেছে, যা একটি নতুন স্তরের কোনারিয়াম গঠন দ্বারা ক্লিনিকাল শনাক্তযোগ্য। এটি দেখায় যে AHAs এই স্তরটি ক্রনিয়েট কোনারিয়ামের সর্বনিম্ন স্তরের কোণে কর্ণোসাইটগুলির মধ্যে হ্রাসযুক্ত সেলুলার সমন্বয়ের মাধ্যমে সংশোধন করে।
ত্বক প্রভাব
বৃহত্তর জৈব উপভোগের সঙ্গে AHA গভীরতর ত্বক প্রভাব আছে বলে মনে হয়। ফোটোডামাজেড ত্বকের টপিক্যাল প্রয়োগে গ্লাইকোলিক এসিড, ল্যাকটিক এসিড, এবং সাইট্রিক অ্যাসিড, মকোপোপ্লিসাকারাইডাইড এবং কোলাজেনের বাড়তি পরিমাণে এবং ত্বকের বায়োপসির দ্বারা নজরদারি ছাড়াই ত্বকের বেধে বৃদ্ধি পেয়েছে।
জৈব সংশ্লেষণ
α-hydroxy অ্যাসিড জৈব সংশ্লেষণ দরকারি বিল্ডিং ব্লক। উদাহরণস্বরূপ, α-hydroxy অ্যাসিড সাধারণত অক্সিডেটিভ ক্ল্যাভেজের মাধ্যমে অ্যালডিহাইডস প্রস্তুতির পূর্ববর্তী হিসাবে কার্যকর হযএই শ্রেণীর যৌগ শিল্প-স্কেলে ব্যবহার করা হয় এবং গ্লাইকোলিক এসিড, ল্যাকটিক এসিড, সাইট্রিক অ্যাসিড এবং ম্যান্ডেলিক অ্যাসিড অন্তর্ভুক্ত।কার্বন মনোক্সাইড, কেটোন / অ্যালডিহাইড এবং জল ছাড়াও এসিড-ক্যাটালাইজড ডার্কোব্লান্লেশনের জন্য এটি সংবেদনশীল।
রেসমেকিক α-hydroxy অ্যাসিড ক্লাসিকভাবে হাইড্রোজেন সায়ানাইডের সাথে একটি কেটোন বা অ্যালডিহাইডে প্রস্তুত করে, যা পরবর্তীকালে সায়ানোহাইড্রিন পণ্যটির নাইট্রিয়াল ফাংশনের অ্যাসিডিক হাইড্রোলাইসিস দ্বারা প্রস্তুত হয়।
জীবনের উৎস
α-hydroxy অ্যাসিড এছাড়াও prebiotic অণু যা জীবনের উৎস ভরাট পারে। একটি সাধারণ ভিজা শুকানোর অবস্থায় এই অণুগুলি অনুঘটক ছাড়া পলিস্টারগুলির দীর্ঘ শৃঙ্খল তৈরি করতে পারে
আলাদা হাইড্রক্সি অ্যাসিড বিভিন্ন ঘনত্ব
কম সংকোচনের (5-10%), যেমন অন-দ্য কাউন্টার পণ্য পাওয়া যায়, গ্লাইকোলিক এসিড (GA) এপিডার্মিসে সেল আঠালো হ্রাস করে এবং এক্সপ্লোয়েশন প্রচার করে। কম ঘনত্ব ব্রণ, ছবির ক্ষতি, কাঁটাচামচ এবং মেলমাসহ এই অবস্থার জন্য একটি দৈহিক চিকিৎসা হিসাবে বা একটি বিস্তৃত ত্বকের যত্ন পরিচালনার অংশ হিসাবে দৈনন্দিন দৈনিক অ্যাপ্লিকেশন করে। Melasma বা অন্যান্য বংশবৃদ্ধি সমস্যা worsening এড়াতে জ্বালা এড়াতে যত্ন নেওয়া উচিত। নতুন সূত্রগুলি গ্লাইকোলিক এসিডকে অ্যামিনো এসিডের সাথে যুক্ত করে, যেমন আর্জিনিন এবং সময় মুক্তির সূত্র যা গ্লাইকোলিক অ্যাসিড কার্যকারিতা প্রভাবিত না করে জীবাণুর ঝুঁকি হ্রাস করে। অ্যালান্টাইন এন্টি-এন্ড্রাইন্ট্যান্টের সম্পূরক ব্যবহার জীবাণু হ্রাসে সহায়ক হতে পারে।
উচ্চ সংকোচনের ক্ষেত্রে (10-50%) GA প্রভাবগুলি বেশি উচ্চারিত, তবে অ্যাপ্লিকেশন সীমিত হওয়া আবশ্যক। যেমন অ্যাপ্লিকেশনটি শক্তিশালী গ্লাইকোলিক অ্যাসিড সংশ্লেষণ (50 - 70%) এর জন্য ত্বক প্রস্তুত করতে বা তীব্র রাসায়নিক অ্যাপ্লিকেশনগুলির জন্য ত্বককে প্রধান করে তোলার জন্য ব্যবহার করা যেতে পারে (উদাঃ ত্রিকোলোওসিটিক এসিড)।
চিকিত্সকের তত্ত্বাবধানে 3 থেকে 8 মিনিটের জন্য সর্বাধিক সংশ্লেষণ (50-70%) প্রয়োগ করলে গ্লাইকোলিক অ্যাসিড কোষগুলির মধ্যে স্রোতকে বাড়িয়ে তোলে এবং ব্রণ বা ছবির ক্ষতিগ্রস্ত চামড়া (যেমন মটল্ড ডিসপিজমেন্টেশন, ম্যালাজাজের কারণে) ব্যবহার করতে পারে। যেমন সংক্ষিপ্ত যোগাযোগের অ্যাপ্লিকেশন (রাসায়নিক peels) উপকার এর সমাধান পিএইচ-এর উপর নির্ভর করে (পণ্যটি আরও বেশি অম্লীয়, বা পিএইচের নিম্নতর, ফলাফলগুলি আরও উচ্চারিত), GA এর ঘনত্ব (উচ্চতর সংশ্লেষ আরও জোরালো প্রতিক্রিয়া সৃষ্টি করে) ), অ্যাপ্লিকেশন এবং পূর্বে ত্বক কন্ডিশনার দৈর্ঘ্য যেমন টপিকাল ভিটামিন এ প্রোডাক্টগুলির পূর্বে ব্যবহার। যদিও 50-70% GA এর একক অ্যাপ্লিকেশন উপকারী ফলাফল তৈরি করবে তবে সর্বোত্তম ফলাফলের জন্য প্রতি 2 থেকে 4 সপ্তাহের একাধিক চিকিৎসা প্রয়োজন। গ্লাইকোলিক এসিড পিলগুলি রাসায়নিক পিলগুলি একই ধরনের ঝুঁকি এবং পার্শ্ব প্রতিক্রিয়াগুলির সাথে অন্যান্য peels হিসাবে বুঝতে গুরুত্বপূর্ণ। AHAs রাসায়নিক পিলিংয়ের পার্শ্ব প্রতিক্রিয়াগুলির মধ্যে কিছু হাইপার-পিগমেন্টেশন, স্থায়ী ললেন্স, স্কয়ারিং, এবং মুখের হার্পিস ইনফেকশনগুলি ("ঠান্ডা ফুসকুড়ি") এর ভাস্কর্য অন্তর্ভুক্ত থাকতে পারে।
রাসায়নিক অম্লতা
যদিও এই যৌগগুলি সাধারণ কার্বক্সিলিক অ্যাসিডের সাথে সম্পর্কিত, এবং তাই দুর্বল অ্যাসিড, তাদের রাসায়নিক গঠনটি হাইড্রোজিল গ্রুপের মধ্যে হাইড্রোজিল গ্রুপের অভ্যন্তরে একটি অভ্যন্তরীণ হাইড্রোজেন বন্ড গঠন এবং কার্বক্সিলিক গ্রুপের অক্সিজেন পরমাণুগুলির একটির জন্য অনুমতি দেয়। এই প্রভাব থেকে দুটি প্রভাব উদ্ভূত:
১-    হাইড্রোজেন বন্ধনে কার্বক্সিলিক অক্সিজেনের ইলেক্ট্রনগুলির "দখল" হওয়ার কারণে, এসিডিক প্রোটন কম দৃঢ়ভাবে অনুষ্ঠিত হয়, কারণ একই ইলেক্ট্রনগুলি হাইড্রোজেনের সাথে সম্পর্কযুক্ত হয়। তাই
২- হাইড্রক্সাইপোপ্রোনিক অ্যাসিড (ল্যাকটিক এসিড) -এর পিকাএটি প্রোপিওনিক এসিডের তুলনায় সম্পূর্ণ একক কম। (3.86 / 4.87 বনাম )
অভ্যন্তরীণ ব্রিজিং হাইড্রোজেনটি এনএমআর টাইমসেলের উপর তার জায়গায় লক করা আছে: ম্যান্ডেলিক এসিড (2-হাইড্রক্সি -২-ফেনাইল্যাসেটিক এসিড) এ প্রোটিন দম্পতি একই কারণে কার্বনকে একইভাবে এবং জিনগত কার্বন পরমাণুতে হাইড্রোজেন হিসাবে পরিমাপ করে।
নিরাপত্তা
সুপারিশ সাধারণত ডোজ ব্যবহার করে একটি প্রসাধনী এজেন্ট হিসাবে ত্বকে ব্যবহৃত হয় যখন নিরাপদ। সবচেয়ে সাধারণ পার্শ্ব প্রতিক্রিয়া হালকা ত্বক জ্বালা, বেদনা এবং flaking হয়। তীব্রতা সাধারণত পিএইচ এবং অ্যাসিড ব্যবহৃত ঘনত্ব উপর নির্ভর করে। রাসায়নিক পিলগুলি আরও তীব্র পার্শ্বপ্রতিক্রিয়া থাকে যার মধ্যে ফুসফুস, জ্বলন্ত এবং ত্বক বিবর্ণতা রয়েছে, যদিও তারা সাধারণত হালকা থাকে এবং চিকিৎসার পর এক বা দুই দিন দূরে চলে যায়। [উদ্ধৃতি প্রয়োজন]
তথ্যসূত্র
Kempers, এস; Katz, HI; Wildnauer, R; সবুজ, বি (জুন 1998)।" মাঝারি থেকে গুরুতর জেরোসিস, এপিডার্মোলাইটিক হাইপারকেটোসিস এবং ইচথিওসিসের উপসর্গগুলির উন্নতিতে আলফা হাইড্রক্সি অ্যাসিড-মিশ্রণ ত্বক ক্রিমের প্রভাবের মূল্যায়ন"। স্কিন। 61 (6): 347-350। পিএমআইডি 9640557।
"স্কিন কেয়ার জন্য আলফা হাইড্রক্সি অ্যাসিড"। অঙ্গরাগ ত্বক, সাপ্লিমেন্ট: 1-6। অক্টোবর 1994।
আয়েদা, হারুওমি (1934)।" সীসা tetraacetate সঙ্গে কিছু α-hydroxy-অ্যাসিড oxidation"। জাপানের রাসায়নিক সোসাইটির বুলেটিন। 9 (1): 8-14। ডোই: 10,1246 / bcsj.9.8।
নওয়াউকোয়া, স্টিফেন; কেহেন, ফিলিপ (198২)।" Α-diols, α-diones, α-hydroxy-ketones এবং α-hydroxy- এবং α-keto অ্যাসিডের ক্যালসিয়াম হাইপোলো্লাইটাইট [Ca (OCl) 2] এর অক্সিডেটিভ ক্ল্যাভেজ"। Tetrahedron চিঠিপত্র। 23 (31): 3135-3138। ডোই: 10,1016 / S0040-4039 (00) 88578-0।
মিলেটেনবার্গার, কার্লিনেজ (2000)।" হাইড্রক্সাইকারবক্সিলিক অ্যাসিড, এলিফ্যাটিক"। Ullmann এর শিল্পকৌশল রসায়ন এনসাইক্লোপিডিয়া। ডোই: 10,1002 / 14356007.a13_507। আই এস এস 978-3527306732।
রিজার, এডউইন; Sundermann, রুডলফ (2000)।" Hydroxycarboxylic অ্যাসিড, সুগন্ধি"। Ullmann এর শিল্পকৌশল রসায়ন এনসাইক্লোপিডিয়া। ডোই: 10,1002 / 14356007.a13_519। আই এস এস 978-3527306732।
চ্যান্ডলার), নর্মান, আর। ও। সি। (রিচার্ড ওসওয়াল্ড (1993)। জৈব সংশ্লেষণের মূলনীতি। কক্সন, জে। এম। (জেমস মরসিস), 1941- (তৃতীয়। ই।)। লন্ডন: ব্ল্যাকি একাডেমিক অ্যান্ড প্রফেশনাল। ISBN 978-0751401264 । ওসিএলসি 27813843।
সি, ভোলহার্ড, কে পিটার (2018-01-29)। জৈব রসায়ন: গঠন এবং ফাংশন। শোর, নীল এরিক, 1948- (8 ই এড।)। নিউ ইয়র্ক। ISBN 9781319079451. ওসিএলসি 1007924903।
পার্কার, এরিক টি .; Cleaves, এইচ। জেমস; বাডা, জেফ্রি এল .; ফার্নান্দেজ, ফকুন্ডো এম। (2016-08-14)।" তরল ক্রোমাটোগ্রাফি / ট্যান্ডেম ভর স্পেকট্রোমেট্রি মাধ্যমে জটিল প্রেবিবিটিক মিশ্রণগুলিতে α-hydroxy অ্যাসিডের পরিমাণ।" ভর স্পেকট্রোমেট্রি মধ্যে দ্রুত যোগাযোগ। 30 (18): 2043-2051। ডোই: 10,1002 / rcm.7684। আইএসএসএন 0951-4198। পিএমআইডি 27467333।
চন্দ্র, কুহান; গুটেনেনবার্গ, নিকোলাস; গিরি, চৈতন্য; হংগো, ইয়াওই; বুচ, ক্রিস্টোফার; Mamajanov, আইরিনা; Cleaves, এইচ। জেমস (2018-05-31)।" উচ্চ বৈচিত্র্য গতিশীল যৌগিক পলিয়েস্টার গ্রন্থাগারের" সহজ পূর্ববিরোধী সংশ্লেষণ। যোগাযোগ রসায়ন। 1 (1)। ডোই: 10,1038 / s42004-018-0031-1। আইএসএসএন 2399-3669।
কল্লা, জি; গার্গ, এ; কাঁচাওয়া, ডি (2001)।" রাসায়নিক ছিদ্র - গ্লাইকোলিক অ্যাসিড বনাম ম্যালাজাজে ত্রিকোলোওসেটিক অ্যাসিড"। ইন্ডিয়ান জার্নাল অফ ডার্মাটোলজি, বেনিলোলজি অ্যান্ড লেপ্রোলজি। 67 (২): 82-4। পিএমআইডি 17664715।
আজোরি, এল .; ব্রান্ডু, এম। এ .; Orru, এ .; বিগজিও, পি। (1999)।" ব্রণ চিকিৎসা চিকিৎসায় গ্লাইকোলিক অ্যাসিড"। ইউরোপীয় একাডেমি অফ ডার্মাটোলজি অ্যান্ড বেনিরোলজি। 1২ (২): 119-1২২। ডোই: 10,1111 / j.1468-3083.1999.tb01000.x।
রোনাল্ড এল। Debra Luftman; লেনির এস কাকিতা (২00২)। গ্লাইকোলিক অ্যাসিড peels। সিআরসি প্রেস। এসএসবিএন 9780824744595।
"রাসায়নিক ছিদ্র - সম্পর্কে - মায়ো ক্লিনিক"। www.mayoclinic.org। পুনরুদ্ধার ২018-02-02-26।
ডসন, আর। এম। সি। এ। এল।, বায়োকেমিক্যাল গবেষণায়ের তথ্য, অক্সফোর্ড, ক্ল্যারেন্ডন প্রেস, 1959।
হ্যান্ডবুক অব কেমিস্ট্রি অ্যান্ড ফিজিক্স, সিআরসি প্রেস, 58 তম সংস্করণ, পৃষ্ঠা D147 (1977)
কুর্ৎসুইল, পাউলা (মার্চ - এপ্রিল 1998)।" স্কিন কেয়ার জন্য আলফা হাইড্রক্সি অ্যাসিড"। এফডিএ ভোক্তা। 7 ফেব্রুয়ারি, ২006 থেকে মূল্যে সংরক্ষণাগারভুক্ত। 5 ফেব্রুয়ারি, ২006 এ প্রাপ্ত।
বালা টাউন ফুটবল ক্লাব
বালা টাউন ফুটবল ক্লাব (Clwb Pêl-droed y Bala, Bala Town Football Club; এছাড়াও বালা টাউন এফসি অথবা শুধুমাত্র বালা টাউন  নামে পরিচিত) হচ্ছে বালা ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৮০ সালে প্রতিষ্ঠিত হয়েছে। বালা টাউন তাদের সকল হোম ম্যাচ বালার মাইস টেগিডে খেলে থাকে; যার ধারণক্ষমতা হচ্ছে ৩,০০০। বর্তমানে এই ক্লাবের ম্যানেজারের দায়িত্ব পালন করছেন কলিন কাটন এবং সভাপতির দায়িত্ব পালন করছেন আরওয়েল রবার্টস। ওয়েলস আক্রমণভাগের খেলোয়াড় ক্রিস ভেনাবলস এই ক্লাবের অধিনায়কের দায়িত্ব পালন করছেন।
অলিম্পিকে প্যারাগুয়ে
প্যারাগুয়ে প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর থেকে এখন পর্যন্ত অনুষ্ঠিত সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে, শুধু ১৯৮০ সালে যুক্তরাষ্ট্রের নেতৃত্বে বয়কট করেছিল। ২০১৪ সালের শীতকালীন অলিম্পিকের মাধ্যমে প্যারাগুয়ের শীতকালীন গেমসে অভিষেক হয়।
প্যারাগুয়ের ক্রীড়াবিদগণ ২০০৪ সালের গ্রীষ্মকালীন গেমসে একটি পদক জিতেছে, যাতে তারা পুরুষদের ফুটবলে ০-১ গোলে আর্জেন্টিনা দলের নিকট পরাজিত হয়ে রৌপ্য পদক জিতে।
দামাট
থাম্ব| সিলভার প্যাটার্ন ঢালাই র্যাপিয়ার গার্ড, ১৫৮০ থেকে ১৬০০ মধ্যবর্তিকালে একটি ছুরি, ছোরা, তলোয়ার বা বেয়নেটের দামাট (কদাচিৎ একটি বাট বলা হয়) হলো এর হাতল, এতে একটি গোপ্তা, কবজি এবং তরবারির হাতলের মাথা থাকে। গোপ্তায় একটি ক্রুশসুরক্ষা বা সুরক্ষা আবরণ থাকতে পারে। গোপ্তায় বা তরবারির হাতলের মাথার সাথে একটি থোবা সংযুক্ত করা যেতে পারে।
তরবারির হাতলের মাথা
থাম্ব| [[ফিলিপাইন থেকে একটি ভিসায়ান টেনেগ্রে হর্ন হিল্ট, যা চাঁদে আবদ্ধ সমুদ্র সর্প দেবতা বাকুনাওয়াকে চিত্রিত করে।]] তরবারির হাতলের মাথা ( অ্যাংলো-নরমান pomel "ছোট আপেল" ) হাতলের শীর্ষে একটি বর্ধিত অংশ। এটি মূলত হাত থেকে তরবারি পিছলে যাওয়া প্রতিরোধ করার জন্য তৈরি। ইউরোপে ১১ শতকের কাছাকাছি থেকে ব্লেডের বিপরীত ওজনের জন্য যথেষ্ট ভারী ব্যবহার করা হয়। এটি তলোয়ারটিকে ভারসাম্যের একটি বিন্দু দিয়েছে দামাট থেকে খুব বেশি দূরে নয় যা আরও অস্থির লড়াইয়ের শৈলীকৃত। তরবারির নকশা এবং তরবারি শৈলীর উপর নির্ভর করে, প্রতিপক্ষকে আঘাত করার জন্যও পোমেল ব্যবহার করা যেতে পারে (যেমন: মোরধাউ কৌশল ব্যবহার করে)।
তরবারির হাতলের মাথা বিভিন্ন আকারে আবির্ভূত হয়েছে, যার মধ্যে রয়েছে আবৃত গোলক, ক্রিসেন্ট, ডিস্ক, চাকা এবং পশু বা পাখির মাথা। এগুলি প্রায়শই খোদাই করা হয় বা বিভিন্ন নকশার সাথে জড়ো করা হয় এবং মাঝে মাঝে গিল্ট এবং গহনা দিয়ে আরূঢ় করা হয়। ইওয়ার্ট ওকেশট তার ব্লেড টাইপোলজির পাশাপাশি দাঁড়ানোর জন্য তার দ্য সোর্ড ইন দ্য এজ অফ চিভালরি (১৯৬৪) গ্রন্থে মধ্যযুগীয় তরবারির হাতলের মাথা ধরণগুলির শ্রেণীবিভাগের একটি পদ্ধতি চালু করেছিলেন। ওকেশট তরবারির হাতলের মাথা প্রকারগুলিকে A–Z বড় অক্ষর দিয়ে গণনা করা হয়, উপপ্রকার গুলি সংখ্যা দ্বারা নির্দেশিত হয়।
কুরুখ ভাষা
কুরুখ (কুরুক্স এবং ওঁরাও বা উরাও; নামে পরিচিত) দেবনাগরী: कुड़ुख़) হচ্ছে একটি দ্রাবিড় ভাষা, ওঁরাও এবং কিশান জনগোষ্ঠী এই ভাষায় কথা বলে। বাংলাদেশের উত্তরাংশে, ভারতের উড়িষ্যা, বিহার, ঝাড়খন্ড, মধ্য প্রদেশ, ছত্রিশগড়, পশ্চিমবঙ্গে, নেপাল এবং ভুটানে এই ভাষাভাষী জনগোষ্ঠী আছে। নেপালের ধানগড় নামে এই ভাষার একটি উপভাষা আছে। ব্রাহুই ভাষা এবং পাহাড়িয়া ভাষার সাথে এই ভাষার মিল লক্ষ্য করা যায়।
শ্রেণীবিন্যাস
কুরুখ ভাষা দ্রাবিড়ীয় ভাষা গোষ্ঠীরর উত্তর অংশ থেকে এসেছে। ভাষাটির সাথে সাউরিয়া পাহারিয়া ভাষা এবং কুমারভাগ পাহাড়িয়া ভাষার মিল আছে। সাউরিয়া পাহারিয়া ভাষা এবং কুমারভাগ পাহাড়িয়া ভাষাকে একত্রে মালতো বলা হয়।
কুরুখ ভাষা দেবনাগরী লিপিতে লেখা হয়। ডাক্তার নারায়ন ওঁরাও, একজন মেডিকেল ডাক্তার, কুরুখ ভাষার জন্য তোলং সিকি লিপি উদ্ভাবন করেছেন। এই লিপিতে অনেক বই এবং পত্রিকা প্রকাশিত হয়েছে। ভারতের কুরুখ সাহিত্য সমিতি কুরুখ সাহিত্যের জন্য তোলং সিকি লিপির প্রসারের চেষ্টা চালাচ্ছে।
ভাষাগোষ্ঠী
১,৮৩৪,০০০ ওঁরাও এবং ২১৯,০০০ কিশান জনগোষ্ঠী এই ভাষায় কথা বলে। ২৩% ওঁরাও এবং ১৭% কিশান জনগোষ্ঠী শিক্ষিত। বিশাল ভাষাভাষী জনগোষ্ঠী থাকা সত্ত্বেও ভাষাটিকে বিপন্নপ্রায় ভাষার তালিকাভূক্ত করা হয়েছে। ঝাড়খন্ড এবং ছত্রিশগড়ের সরকার যেসব স্কুলে কুরুখ ভাষী ছাত্র সংখ্যাগরিষ্ঠ সেখানে কুরুখ ভাষা শিক্ষার ব্যবস্থা রেখেছে।
অন্য নাম এবং উপভাষা
কুরুখ ভাষা একাধিক নামে পরিচিত। উরাও, কুরুক্স, কুনরুখ, কুন্না, উরাং, মর্ভা, বিরহোর। ওঁরাও এবং কিশান নামে দুটি উপভাষা আছে। এই দুই উপভাষার আছে ৭৩% ভাগ মিল পাওয়া যায়। ওঁরাও ভাষাটাকে বর্তমানে আদর্শ ধরা হয়।
ধ্বনিতত্ত্ব
কুরুখ ভাষায় মুখবিবর ও নাসিক্য স্বরধ্বনি বিদ্যমান।
অ্যান্ডি পাইক্রফট
অ্যান্ড্রু জন পাইক্রফট (Andy Pycroft; জন্ম: ৬ জুন, ১৯৫৬) সলিসবারিতে (বর্তমান: হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম ব্যাটসম্যান অ্যান্ডি পাইক্রফট ডানহাতে ব্যাটিং করতেন। পাশাপাশি দলের প্রয়োজনে ডান হাতে অফ-ব্রেক বোলিংয়েও দক্ষ ছিলেন তিনি। ১৯৮৩ থেকে ১৯৯২ সময়কালে জাতীয় দলের হয়ে তিনি তার সমগ্র খেলোয়াড়ী জীবনে ৩ টেস্ট ও ২০টি একদিনের আন্তর্জাতিকে অংশ নিয়েছেন।
বর্তমানে তিনি আইসিসি’র ম্যাচ রেফারি হিসেবে দায়িত্ব পালন করছেন।
খেলোয়াড়ী জীবন
জিম্বাবুয়ের স্বাধীনতার পূর্বে রোডেশিয়ায় হয়ে খেলেছেন পাইক্রফট। ১৯৮০-এর দশক থেকে জিম্বাবুয়ের জাতীয় দলে প্রতিনিধিত্ব করেন। এছাড়াও, দক্ষিণ আফ্রিকার ঘরোয়া প্রতিযোগিতায় ওয়েস্টার্ন প্রভিন্স বি দলে খেলেছেন।
সমগ্র খেলোয়াড়ী জীবনে ২০টি একদিনের আন্তর্জাতিকে অংশগ্রহণ করেছেন অ্যান্ডি পাইক্রফট। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, জ্যাক হেরন, ডেভ হটন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ১৮ মার্চ ১৯৯২ তারিখে ইংল্যান্ডের বিপক্ষে সর্বশেষ ওডিআইয়ে অংশ নেন তিনি।
বাংলাদেশ উদীচী শিল্পীগোষ্ঠী
বাংলাদেশ উদীচী শিল্পীগোষ্ঠী (সংক্ষেপে - উদীচী) হচ্ছে বাংলাদেশের বৃহত্তম সাংস্কৃতিক সংগঠন। ১৯৬৮ সালে বিপ্লবী কথাশিল্পী সত্যেন সেন উদীচী গঠন করেন। পরবর্তী সময়ে রণেশ দাশগুপ্ত, শহীদুল্লাহ কায়সার সহ একঝাঁক তরুণ উদীচীর সাথে সম্পৃক্ত হন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১ সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রাম-বাংলার পথে-ঘাটে ছড়িয়ে পড়ে। ১৯৭১ সালে  উদীচীর কর্মীরা প্রত্যক্ষভাবে মুক্তিযুদ্ধে অংশ নেয়। দেশের সকল গণতান্ত্রিক,  মৌলবাদবিরোধী ও সাম্রাজ্যবাদবিরোধী সংগ্রামে এ সংগঠন বলিষ্ঠ ভূমিকা রেখে চলেছে।  বর্তমানে সারাদেশে উদীচীর তিন শতাধিক শাখা রয়েছে। দেশের বাইরেও ছয়টি দেশে শাখা রয়েছে উদীচীর। ২০১৩ সালে এই সংঠনটি দেশের দ্বিতীয় সর্বোচ্চ সম্মাননা একুশে পদক লাভ করে।
বিভাগ ও শাখা
উদীচীর অধীনে সঙ্গীত, নাটক, নৃত্য, অাবৃত্তি, চারুকলা, চলচ্চিত্র ও সাহিত্য বিভাগ কাজ করছে। বর্তমানে ৯১ সদস্য বিশিষ্ট কেন্দ্রীয় সংসদের তত্ত্বাবধানে দেশব্যাপী উদীচীর কর্মকাণ্ড পরিচালিত হচ্ছে। ঢাকা কেন্দ্রকে ভিত্তি করে ৭১টি সাংগঠনিক জেলাসহ তিন শতাধিক শাখা রয়েছে। জেলা কমিটি সমূহ ৪৭ সদস্য বিশিষ্ট এবং শাখা কমিটি সমূহ ২৫ সদস্য বিশিষ্ট। বর্তমানে উদীচীর সদস্য সংখ্যা প্রায় ১৫,০০০। বাংলাদেশ উদীচী শিল্পীগোষ্ঠীর কেন্দ্রীয় কার্যালয় ঢাকার ১৪/২ তোপখানা সড়ক (দোতলায়) অবস্থিত। এছাড়াও প্রবাসে উদীচীর ৬টি শাখা রয়েছে যুক্তরাষ্ট্র, যুক্তরাজ্য, কানাডা ও ফ্রান্সে।
কার্যক্রম
উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির, চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরও মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।
ইউনিকোডে গুজরাটি লিপি
গুজরাটি লিপি গুজরাটি ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A1-F0 থেকে U+0A81..U+0AD0 চরিত্রগুলিকে সরাসরি আনা হয়েছে।
বহিঃসংযোগ
https://en.wikibooks.org/wiki/How_to_use_Unicode_in_creating_Gujarati_script
বজলুর রহমান বাদল
বজলুর রহমান বাদল বাংলাদেশের একজন বিশিষ্ট নৃত্যগুরু। জাতীয় পর্যায়ে গৌরবোজ্জ্বল ও কৃতিত্বপূর্ণ অবদানের স্বীকৃতি হিসেবে ওস্তাদ বজলুর রহমান বাদল কে ২০১৭ সালে স্বাধীনতা পুরস্কারে ভুষিত করা হয়।
ব্যক্তিগত জীবন
পশ্চিমবঙ্গের মালদজে ১৯২৩ সালের ১৮ অক্টোবর জন্মগ্রহণ করেন ফজলুর রহমান বাদল। মালদহ জিলা স্কুল থেকে ১৯৪৫ সালে ম্যাট্রিকুলেশন পাস করেন তিনি। পরের বছর নাটক করতে রাজশাহী এসেছিলেন, আর ফিরে যাননি তিনি।
কর্মজীবন
বাদল বিশেষভাবে লোকনৃত্যে পারদর্শী ছিলেন। তিনি বিশেষভাবে স্মরণীয় হয়ে আছেন কাজী নজরুল ইসলামের বিদ্রোহীএর সাথে তার অনবদ্য নৃত্য পরিবেশনার জন্যে। তিনি বাংলাদেশ নৃত্য শিল্পী সংস্থা (রাজশাহী)এর সভাপতি হিসেবে দায়িত্ব পালন করেন।
অর্জন
জাতীয় পর্যায়ে গৌরবোজ্জ্বল ও কৃতিত্বপূর্ণ অবদানের স্বীকৃতি হিসেবে ২০১৭ সালে স্বাধীনতা পদক পান তিনি। এছাড়াও শিল্পকলা একাডেমি পুরস্কার, নজরুল একাডেমি পুরস্কারসহ একাধিক পুরস্কারে পেয়েছেন তিনি। এছাড়াও নৃত্যে বিশেষ অবদানের জন্য ‘নৃত্যগুরু’ উপাধি পেয়েছেন।
সোনাকানিয়া ইউনিয়ন
সোনাকানিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
সোনাকানিয়া ইউনিয়নের আয়তন ৬৫৫৫ একর (২৬.৫৩ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী সোনাকানিয়া ইউনিয়নের লোকসংখ্যা ২৮,০৭২ জন। এর মধ্যে পুরুষ ১৩,৪০৯ জন এবং মহিলা ১৪,৬৬৩ জন।
অবস্থান ও সীমানা
সাতকানিয়া উপজেলার সর্ব-দক্ষিণে সোনাকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে মাদার্শা ইউনিয়ন ও সাতকানিয়া পৌরসভা; পূর্বে সাতকানিয়া ইউনিয়ন ও লোহাগাড়া উপজেলার আমিরাবাদ ইউনিয়ন; দক্ষিণে লোহাগাড়া উপজেলার আধুনগর ইউনিয়ন ও বড়হাতিয়া ইউনিয়ন এবং পশ্চিমে লোহাগাড়া উপজেলার বড়হাতিয়া ইউনিয়ন, বাঁশখালী পৌরসভা ও বাঁশখালী উপজেলার সরল ইউনিয়ন অবস্থিত।
প্রশাসনিক কাঠামো
সোনাকানিয়া ইউনিয়ন সাতকানিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজা/গ্রামে বিভক্ত। এ ইউনিয়নের গ্রামগুলো হল:
শিক্ষা ব্যবস্থা
সোনাকানিয়া ইউনিয়নের সাক্ষরতার হার ৪৩.৩৪%। এ ইউনিয়নে ৪টি মাধ্যমিক বিদ্যালয়, ৫টি মাদ্রাসা ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
সোনাকানিয়া ইউনিয়নে যোগাযোগের প্রধান ২টি সড়ক সাতকানিয়া-সোনাকানিয়া সড়ক ও বাঁশখালী-চুনতী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
সোনাকানিয়া ইউনিয়নে ৫০টি মসজিদ, ৫টি ঈদগাহ ও ৩টি মন্দির রয়েছে।
খাল ও নদী
সোনাকানিয়া ইউনিয়নের উপর দিয়ে প্রবাহিত হচ্ছে সোনাকানিয়া সোনাইছড়ি খাল, গারাংগিয়া হাতিয়ার কূল খাল এবং গারাংগিয়া ডলু নদীর ছড়া।
হাট-বাজার
সোনাকানিয়া ইউনিয়নের প্রধান হাট-বাজার হলো মির্জাখীল বাংলাবাজার।
মেরী স্টোপস ইন্টারন্যাশনাল
মেরী স্টোপস ইন্টারন্যাশনাল একটি আন্তর্জাতিক বেসরকারি সংস্থা, যা বিশ্বের ৩৭ টি দেশে গর্ভনিরোধক ও নিরাপদ গর্ভপাত পরিষেবা সরবরাহ করে। মেরী স্টোপস  ইন্টারন্যাশনাল একটি প্রতিষ্ঠান হিসেবে গর্ভপাতের পক্ষে কাজ করে এবং যুক্তরাজ্যসহ যেখানে এটি বৈধ, সেইসব দেশেও এর কার্যক্রম রয়েছে। বিভিন্ন যৌন পরামর্শ দেওয়া, ভেসেক্সটোমি এবং গর্ভপাত সহ বিভিন্ন দেশে যৌন ও প্রজনন স্বাস্থ্যসেবা পরিষেবা সরবরাহ করে প্রতিষ্ঠানটি।
প্রতিষ্ঠানের মূল সেবা হলো পরিবার পরিকল্পনা, নিরাপদ গর্ভপাত এবং গর্ভপাত পরবর্তী যত্ন, নিরাপদ প্রসব এবং প্রসবের পর মা ও শিশুর স্বাস্থ্য যত্ন, যৌন সংক্রমণ নির্ণয় ও চিকিৎসা এবং এইচআইভি / এইডস প্রতিরোধ।
ইতিহাস
২০০০ সালে, মেরী স্টোপস অস্ট্রেলিয়াতে খোলা হয়। এটিই ছিলো দেশটির একমাত্র জাতীয়, স্বীকৃত নিরাপদ গর্ভপাত, ভারসাম্য এবং গর্ভনিরোধক প্রদানকারী সংস্থা। ।
২০০৮ সালে মেক্সিকোতে এর শাখা খোলা হয়েছিল।
গর্ভনিরোধ
মেরী স্টোপস ইন্টারন্যাশনালের হিসাব অনুযায়ী ২০১৩ সালে তারা যে পরিষেবাগুলি সরবরাহ করেছিল, সেগুলো হলো প্রায় ৬.১ মিলিয়ন অনাকাঙ্ক্ষিত গর্ভধারণ রোধ, ১৪৩০০ মাতৃ মৃত্যু কমানো এবং ৩.১ মিলিয়ন অসুরক্ষিত গর্ভপাত ঘটানো। ২০১৩ সালে মেরি স্টোপস  ইন্টারন্যাশনাল কর্তৃক প্রদত্ত গর্ভনিরোধ পদ্ধতি ব্যবহার করেছিলেন প্রায় ১৫.৬ মিলিয়ন নারী।
সামাজিক বিপণন
মেরী স্টোপস ইন্টারন্যাশনাল ১৭ টি দেশে গর্ভনিরোধক সামাজিক বিপণন কার্যক্রম পরিচালনা করে, যেমন কুশির গর্ভনিরোধক পিল এবং ইনজেকশন ভারতে, রাহা কনডম এবং স্মার্ট লেডি জরুরী গর্ভনিরোধক পিল কেনিয়াতে, লাইফগার্ড কনডম উগান্ডাতে এবং স্নেক কনডম অস্ট্রেলিয়ার আদিবাসী জনসংখ্যার মধ্যে বিপণন করে।
মৌগঞ্জ
মৌগঞ্জ (Mauganj) ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মৌগঞ্জ শহরের জনসংখ্যা হল ২২,৯৮৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫২%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে মৌগঞ্জ এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
হোয়াং সক-হো
হোয়াং সক-হো (황석호, Hwang Seok-ho; জন্ম: ২৭ জুন ১৯৮৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসু এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১১ সালে, সক-হো দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ২ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১২ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
হোয়াং সক-হো ১৯৮৯ সালের ২৭শে জুন তারিখে দক্ষিণ কোরিয়ার উত্তর চুংচেওংয়ের ছংজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সক-হো দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।
ভি. এস. অচ্যুতানন্দন
'''ভি. এস. অচ্যুতানন্দন (জন্ম ২০শে অক্টোবর, ১৯২৩) একজন''' ভারতীয় রাজনৈতিক নেতা। তিনি ২০০৬ সাল থেকে ২০১১ সাল পর্যন্ত ভারতের দক্ষিণে কেরল রাজ্যের মুখ্যমন্ত্রী ছিলেন। ২০১৬ থেকে ২০২১ পর্যন্ত ভি. এস. অচ্যুতানন্দন ক্যাবিনেট মন্ত্রী সমমর্যাদা সম্পন্ন কেরলের প্রশাসনিক সংস্কার কমিশনের চেয়ারম্যানের দায়িত্ব পালন করেছেন। তিনি তিনবার কেরল বিধানসভার বিরোধী দলনেতার ভুমিকাও সামলেছেন।
১৯৮৫ থেকে জুলাই, ২০০৯ পর্যন্ত ভি. এস. অচ্যুতানন্দন ভারতের কমিউনিস্ট পার্টি (মার্ক্সবাদী) দলের পলিটব্যুরো কমিটির সদস্য ছিলেন। তারপর দলের সাথে মতাদর্শগত বিরোধের জন্য তিনি পলিটব্যুরো কমিটি থেকে বাদ পড়েন ।
ভি. এস. অচ্যুতানন্দন মুখ্যমন্ত্রী থাকাকালীন বিভিন্ন কর্মকাণ্ডের সূচনা করেছিলেন। তার সময়কালে মুন্নারে বেআইনি ভাবে দখলে থাকা একরের পর একর জমি উদ্ধার করা হয় । তিনি সিনেমা শিল্পে পাইরেসি বিরোধী অভিযান চালু করেন এবং লটারি মাফিয়ার বিরুদ্ধেও কর্মসূচী গ্রহণ করে তার সরকার। তিনি এবং সরকার দুর্নীতিতে অভিযুক্ত প্রাক্তন  বিদ্যুৎমন্ত্রী পি. বালাকৃষ্ণা পিল্লাইয়ের বিরুদ্ধে তদন্ত শুরু করেন ।
ভি. এস. অচ্যুতানন্দনের সরকার কেরলে বিশেষ করে শিক্ষাক্ষেত্রে ফ্রী সফটওয়্যার প্রদান কর্মসূচীর উপর জোর দেয় ।
২০১০ সালে কেরলের মুখ্যমন্ত্রী থাকাকালীন প্রবীণ এই বাম নেতা প্রথম প্রেম জিহাদ এর বিষয়টি উত্থাপন করেছিলেন।
লাউড় রাজ্য
লাউড় রাজ্য কামরূপ রাজ্যের উপরাজধানী হিসেবে খ্যাত শ্রীহট্টের প্রাচীন রাজ্য। এর স্থপতি ছিলেন রাজা ভগদত্ত। পৌরাণিক যুগে সিলেটসহ বাংলার এক বিশাল ভূখণ্ড কামরুপ রাজ্যের অন্তর্ভুক্ত ছিল। পর্যায়ক্রমে ভগদত্ত রাজার বংশীয় ১৯ জন ঐতিহাসিক নৃপতি ভগদত্তের পরে শ্রীহট্ট অঞ্চলে রাজত্ব করেছেন। ঐতিহাসিক মুমিনুল হকের মতে, প্রাচীন লাউড় রাজ্য কামরূপ থেকে পৃথক (৭৫০ খ্রিস্টাব্দ) হওয়ার পর প্রায় দশম শতকে লাউড় রাজ্য, জয়ন্তীয়া ও গৌড় রাজ্যে বিভক্ত হয়ে স্বাধীনভাবে শাসিত হয়।
ভৌগোলিক অবস্থান
পৌরাণিক যুগে শ্রীহট্ট ভূমি এ রাজ্যে গণ্য ছিল। লাউড় রাজ্যের চতুঃসীমা ছিল পশ্চিমে ব্রহ্মপুত্র নদ, পূর্বে জৈন্তিয়া, উত্তরে কামরূপ সীমান্ত ও দক্ষিণে বর্তমানে ব্রাম্মণবাড়িয়া পর্যন্ত। খ্রিস্টীয় সপ্তম শতাব্দীর পরবর্তী সময়ে সিলেট অঞ্চলের ভৌগোলিক রুপরেখার পরিবর্তন ঘটলে লাউড় রাজ্যের সীমানা বর্তমান সমগ্র সুনামগঞ্জ জেলা, হবিগঞ্জ জেলা এবং ময়মনসিংহ জেলার কিয়দাংশে সীমা বিস্তার হয়।
১৯২০-এর দশকের ভৌতিক চলচ্চিত্রের তালিকা
এখানে নিন্মলিখিত নিবন্ধে ১৯২০-এর দশকের নির্মিত ভৌতিক চলচ্চিত্রের তালিকা দেয়া আছে: